Identidade i Eidos Ensemble acosten a La Nau la perspectiva de gènere en el festival Serenates

## Identidade i Eidos Ensemble acosten a La Nau la perspectiva de gènere en el festival Serenates

Identitade: Women and Arts i Eidos Ensemble.

El festival Serenates ha tingut en aquesta edició propostes emmarcades dins la perspectiva de gènere amb programes en clau femenina, com el concert ‘Mujeres de música’, a càrrec de Sole Giménez, que va concloure aquesta edició i amb un 62% de dones entre els artistes que hi van participar. Va ser el cas d’Identitade: Women and Arts i Eidos Ensemble, que actuaren al claustre de La Nau el 29 de juny i l’1 de juliol, respectivament.

El 29 de juny va actuar Indentidade: Women and Arts, que omplí de música el claustre del centre cultural, amb Amalia Tortajada a la flauta i Andrea González Caballero a la guitarra. Ens presentaren el seu nou àlbum *Identidade*, un projecte que, a més de musical, té el propòsit d'impulsar i donar valor a la tasca de dones de diferents cultures en diversos camps artístics. Totes les obres gravades en aquest àlbum són estrenes mundials. A més de les artistes valencianes Andrea González i Amalia Tortajada, en aquest projecte hi ha altres noms femenins com les compositores Gabriela Ortiz (Mèxic), Clarice Assad (Brasil), Elisenda Fábregas (Espanya), Johanny Navarro (Puerto Rico), la productora Celia Ruiz Artacho i la dissenyadora, Anna Tena, totes elles essencials perquè Identidade siga una realitat. En el programa interpretaren algunes d’aquestes obres: *Triptych*, de Clarice  Assad (2020); *De ida y vuelta*, de Gabriela Ortiz (2021), *Goyescas*, d’Elisenda  Fábregas (2008) i *Bambuleá*, de Johanny  Navarro (2020).

Un altre dels projectes amb perspectiva de gènere en aquesta 35a edició va ser *Cançó oblidada* d’Eidos Ensemble, format per Marian Rosa Montagut al piano, Quiteria Muñoz com a soprano i Lara Salvador com a actriu. Aquest espectacle, que tingué lloc el dia 1 de juliol al claustre de La Nau, pretenia que el públic visquera una experiència única al voltant de la música de quatre compositores. Eidos Ensemble naix en 2014 amb la doble finalitat d’unir cultures i reivindicar les composicions escrites per dones des del segle XVIII fins a l’actualitat. *Cançó oblidada* és un espectacle d’Eidos  Ensemble en la qual el públic va assistir a entrevistes, actuacions i moltes més sorpreses, on s’interpretà en viu cançons fins ara quasi desconegudes de Pauline  Viardot, Maria Malibran, Maria Matilde Alea i Matilde Salvador, al programa de ràdio de 60 minuts que presenta Lara Salvador.

Durant la seua trajectòria, Serenates, coproduït per la Universitat de València i l’Institut  Valencià de Cultura, ha tingut un èxit rotund i compta amb la col·laboració de la Diputació de València, l’Ajuntament  de València a través del Palau de la Música, la Diputació de València, la Fundació Banc Sabadell, la Fundació Bancaixa, l’Escola d’Art i Superior de Disseny (EASD) de València i el projecte Women’s Legacy.

Galeria d'imatges 

### Identidade: Women and Arts - Eidos Ensemble. Serenates 2022

Arxivat en:

, Àrea d'Activitats Musicals
, Música
, Festival Serenates

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar